原文为髻上松石,今以钗头凤代之。其二十七微笑知君欲诱谁,两行玉齿露参差,此时心意真相属,可肯侬前举誓词。其二十八飞来一对野鸳鸯,撮合劳他贳酒娘,但使有情成眷属,不辞辛苦作慈航。注:拉萨酒家撮合疾男怨女,即以酒肆作女闾其二十九密意难为父母陈,暗中私说与情人,情人更向情人说,直到仇家听得真。其三十腻婥仙人不易寻,前朝遇我忽成禽,无端又被卢桑夺,一入侯门似海深。注:腻婥拉荣,译言为夺人魂魄之神女。卢桑人名,当时有力权贵也。藏人谓此诗有故事,未详其三十一明知宝物得来难,在手何曾作宝看,直到一朝遗失后,每思奇痛彻心肝。其三十二深怜密爱誓终身,忽抱瑟琶向别人,自理愁肠磨病骨,为卿憔悴欲成尘。其三十三盗过佳人便失踪,求神问卜冀重逢,思量昔日天真处,只有依稀一梦中。注:此盗亦复风雅,唯难乎其为失主耳其三十四少年浪迹爱章台,性命唯堪寄酒怀,传语当垆诸女伴,卿如不死定常来。注:一云:当垆女子未死日,杯中美酒无尽时,少年一身安所托,此间乐可常栖迟。此当垆女,当是仓央嘉措夜出便门私会之人。其三十五美人不是母胎生,应是桃花树长成,已恨桃花容易落,落花比汝尚多情。注:此以桃花易谢,比彼姝之情薄。其三十六生小从来识彼姝,问渠家世是狼无,成堆血肉留难住,奔去荒山何所图。注:此竟以狼况彼姝,恶其野性难驯。其三十七山头野马性难驯,机陷犹堪制彼身,自叹神通空具足,不能调伏枕边人。注:此又以野马况之。其三十八羽毛零乱不成衣,深悔苍鹰一怒非,我为忧思自憔悴,那能无损旧腰围。注:鹰怒则损羽毛,人忧亦亏形容,此以比拟出之其三十九浮云内黑外边黄,此是天寒欲雨霜,班弟貌僧心是俗,明明末法到沧桑。注:班弟教名,此藏中外道,故仓央嘉措斥之。其四十外虽解冻内偏凝,骑马还防踏暗冰,往诉不堪逢彼怒,美人心上有层冰。注:谓彼美外柔内刚,惴惴然常恐不当其意。其四十一弦望相看各有期,本来一体异盈亏,腹中顾兔消磨尽,始是清光饱满时。注:此与杜子美所却月中桂,清光应更多同意,藏中学者,谓此诗以月比君子,兔比小人,信然。原文甚晦,疑其上下句有颠倒,余以意通之,译如此。其四十二前月推移后月行,暂时分手不须衰,吉祥白月行看近,又到佳期第二回。注:藏人依天竺俗,谓月满为吉祥白月。其四十三须弥不动住中央,日月游行绕四方,各驾轻车投熟路,未须却脚叹迷阳。注:日月皆绕须弥,出佛经。其四十四新月才看一线明,气吞碧落便横行,初三自诩清光满,十五何来皓魄